**6 แบบสัญญาให้ใช้พื้นที่**

**สัญญาให้ใช้พื้นที่**

สัญญาเลขที่………….…… (1) ...........……..……

วันที่..........เดือน....................พ.ศ. .......

สัญญาฉบับนี้ทำขึ้น ณ ………….…… (2) ...........……..……ระหว่าง มหาวิทยาลัยเทคโนโลยีพระจอมเกล้าพระนครเหนือ ซึ่งตั้งอยู่เลขที่ 1518 ถนนประชาราษฎร์ 1 แขวงวงศ์สว่าง เขตบางซื่อ กรุงเทพมหานคร รหัสไปรษณีย์ 10800 โดย (3) ตำแหน่ง (4) ผู้มีอำนาจลงนามผูกพันตาม (5) ซึ่งต่อไปนี้ในสัญญาจะเรียกว่า   
“ผู้รับสัญญา” ฝ่ายหนึ่ง กับ………………..…… (6) ..............……..……โดย………….………… (7) ...........……..ตำแหน่ง………….…… (8) ...........……..……ผู้มีอำนาจลงนามผูกพันนิติบุคคลปรากฏตามหนังสือรับรองของสำนักงานทะเบียนหุ้นส่วนบริษัท…………………………....…ลงวันที่………….…….........(และหนังสือมอบอำนาจลงวันที่………….……………………….)   
ซึ่งจดทะเบียนเป็นนิติบุคคล ณ……………….………………..............…..……………….……..มีสำนักงานใหญ่อยู่เลขที่…………………ถนน.……………….……..ตำบล/แขวง.…….……………..……….…....อำเภอ/เขต………………………………..…จังหวัด………..………แนบท้ายสัญญานี้ (*ในกรณีที่เป็นบุคคลธรรมดาให้ใช้ข้อความว่า* กับ ……….……….....…….....….....   
อยู่บ้านเลขที่………………..……ถนน…………………………..…......……ตำบล/แขวง……..………………….….…………….  
อำเภอ/เขต…………………………...…..จังหวัด………….......……………. ผู้ถือบัตรประจำตัวประชาชนเลขที่......................................ดังปรากฏตามสำเนาบัตรประจำตัวประชาชนแนบท้ายสัญญานี้) อยู่เลขที่..........................................................................ซึ่งต่อไปในสัญญานี้จะเรียกว่า“ผู้ให้สัญญา” อีกฝ่ายหนึ่ง

โดยคู่สัญญาทั้งสองฝ่ายได้ตกลงทำสัญญากันดังต่อไปนี้

ข้อ 1. “ผู้รับสัญญา” ตกลงให้ “ผู้ให้สัญญา” ใช้พื้นที่ซึ่งเป็นส่วนหนึ่งของอาคาร...................... มหาวิทยาลัยเทคโนโลยีพระจอมเกล้าพระนครเหนือ ณ ชั้น .... ดังนี้

1.1 ห้อง ขนาด เมตร x เมตร รวมพื้นที่ ตารางเมตร

1.2 ห้อง ขนาด เมตร x เมตร รวมพื้นที่ ตารางเมตร

1.3 ห้อง ขนาด เมตร x เมตร รวมพื้นที่ ตารางเมตร

1.4 ห้อง ขนาด เมตร x เมตร รวมพื้นที่ ตารางเมตร

รวมทั้งหมด ตารางเมตร ปรากฏตามแบบแปลนแผนผังแสดงพื้นที่บริการ  
แนบท้ายสัญญา ซึ่งต่อไปนี้ในสัญญานี้ เรียกว่า “พื้นที่บริการ” เพื่อใช้เป็น ซึ่งเป็นบริษัท  
ที่อยู่ภายใต้การดำเนินการโครงการ................................................................

หน้าที่.....

ข้อ 2. “ผู้รับสัญญา” ตกลงให้ “ผู้ให้สัญญา” ใช้พื้นที่บริการ มีกำหนดเวลา 1 ปี เริ่มตั้งแต่วันที่ เดือน พ.ศ. และสิ้นสุดในวันที่ เดือน พ.ศ.

ข้อ 3. ผู้ให้สัญญาตกลงจะชำระค่าบำรุงการใช้พื้นที่บริการตามสัญญาข้อ 1 ในอัตราดังนี้   
(ชำระภายในวันที่ ....... ของทุกเดือน)

3.1 ค่าบำรุงสถานที่ ในอัตราเดือนละ .................. บาท (.............................................)

3.2 ค่าบำรุงพื้นที่ส่วนกลาง เดือนละ ...................บาท (............................................)

3.3 ค่าพัฒนาและบริการงานวิจัย เดือนละ .................. บาท (..................................) (ถ้ามี)

3.4 ค่าบริการไฟฟ้า ค่าบริการประปา ค่าบริการโทรศัพท์ และค่าใช้บริการอื่นๆ ตามที่จ่ายจริง

3.5 ค่าใช้บริการอินเตอร์เน็ต โดยชำระตามที่จ่ายจริง

กรณีที่ผู้ให้สัญญาผิดนัดไม่ชำระเงินตามที่ระบุไว้ข้างต้น ผู้ให้สัญญาต้องเสียค่าปรับ  
ในอัตราร้อยละ 2 ต่อวัน จนกว่าจะชำระครบถ้วน ภายในระยะเวลาไม่เกิน 1 เดือน นับแต่วันที่ถึงกำหนดชำระ หากพ้นกำหนดเวลาเช่นว่านี้ถือว่าผู้ให้สัญญาผิดสัญญา

ข้อ 4. ในวันทำสัญญานี้ ผู้ให้สัญญาได้ชำระค่าใช้จ่ายดังต่อไปนี้

4.1 ค่าบำรุงสถานที่ล่วงหน้า 1 เดือน จำนวน ...................บาท (..........................)

4.2 ค่าประกันทรัพย์สินเสียหาย จำนวน.............................บาท (..........................)

4.3 ค่าพัฒนาวิชาการ จำนวน...............................................บาท (...........................) (ถ้ามี)

ทั้งนี้ สำหรับการติดตั้งมิเตอร์ไฟฟ้าและมิเตอร์โทรศัพท์ตามมาตรฐานตามที่ผู้รับสัญญากำหนด ผู้ให้สัญญาตกลงยินยอมเป็นผู้รับภาระติดตั้งโดยสิ้นเชิง

ข้อ 5. ค่าประกันทรัพย์สินเสียหาย ตามข้อ 4. ให้มีผลเป็นการประกันการปฏิบัติตามสัญญา  
ให้ใช้พื้นที่และเป็นประกันความเสียหายใดๆ ที่อาจเกิดขึ้นแก่พื้นที่บริการ ตลอดเวลาประกอบการ โดยผู้รับสัญญามีสิทธิที่จะหักเป็นค่าบำรุงที่ค้างชำระอยู่ และค่าเสียหายใดๆ ที่เกิดมีขึ้นในระหว่างอายุการใช้พื้นที่ (ถ้ามี) จากเงินประกันดังกล่าวนี้ได้ และหากเงินประกันนี้ไม่เพียงพอผู้ให้สัญญาตกลงว่าจะชำระเงินที่ขาดให้แก่ผู้รับสัญญาในทันทีที่ได้รับการทวงถาม

ข้อ 6. การชำระค่าบำรุงสถานที่และค่าบำรุงพื้นที่ส่วนกลางที่ผู้ให้สัญญาตกลงยินยอมชำระให้แก่ผู้ให้สัญญาตามข้อ 3. เพื่อการใช้พื้นที่บริการ ให้ถือว่าเป็นการชำระล่วงหน้าทุกเดือน จนกว่าจะครบกำหนดอายุตามสัญญาฉบับนี้ ซึ่งผู้ให้สัญญาต้องนำเงินค่าบำรุงการใช้พื้นที่บริการไปชำระให้แก่ผู้รับสัญญา   
ณ งานการเงิน กองคลัง สำนักงานอธิการบดี โดยต้องมีใบเสร็จรับเงินของผู้รับสัญญาเป็นหลักฐานสำคัญ  
การชำระค่าบำรุงการใช้พื้นที่บริการจึงจะสมบูรณ์

หน้าที่.....

ข้อ 7. เงินประกันทรัพย์สินเสียหายที่วางไว้ตามข้อ 4 มิให้ถือว่าเป็นส่วนหนึ่งของเงินค่าบำรุงสถานที่ตามข้อ 3 และผู้ให้สัญญาตกลงว่าจะไม่นำเงินประกันทรัพย์สินเสียหายมาหักชำระเป็นเงินค่าบำรุงสถานที่ ตามข้อ 3

ข้อ 8. ผู้ให้สัญญามีสิทธิใช้พื้นที่เฉพาะบริเวณที่กำหนดไว้ในสัญญาข้อ 1 เท่านั้น   
บริเวณนอกเหนือจากที่กำหนดผู้ให้สัญญาไม่มีสิทธิรุกล้ำ และผู้ให้สัญญาจะต้องเปิดและปิดสำนักงานรวมไปถึงการนำเครื่องมืออุปกรณ์ต่าง ๆ เข้าออกในพื้นที่ให้ใช้ภายในเวลาเปิดและปิดอาคารตามหลักเกณฑ์  
ที่ผู้รับสัญญากำหนด

ข้อ 9. ผู้ให้สัญญาต้องติดตั้งอุปกรณ์ป้องกันไฟฟ้าลัดวงจร ถังน้ำยาเคมี และอุปกรณ์อื่น ๆ ที่จำเป็นตามความเหมาะสมเพื่อความปลอดภัยและสะอาด เรียบร้อย ตลอดจนระมัดระวัง  
การใช้เครื่องใช้ไฟฟ้าทุกชนิด ซึ่งอาจก่อให้เกิดอันตรายไฟฟ้าลัดวงจร ซึ่งอาจเป็นสาเหตุให้เกิดเพลิงไหม้ทำความเสียหายแก่ทรัพย์สิน หรือชีวิตของตนเองหรือของผู้อื่น ทั้งนี้ หากมีความเสียหายใดเกิดขึ้นจากการละเลยของผู้ให้สัญญา ผู้ให้สัญญาจะต้องรับผิดชอบในความเสียหายที่เกิดขึ้นแต่เพียงผู้เดียว และหากเกิดอัคคีภัย หรืออุบัติภัยอันเกิดขึ้นจากสาเหตุอื่นใดก็ตาม ไม่ว่าเป็นอุบัติภัยชนิดใดที่ทำความเสียหายต่อทรัพย์สินหรือชีวิตของผู้ให้สัญญาและผู้อื่น รวมทั้งการโจรกรรม ผู้รับสัญญาไม่ต้องรับผิดในความเสียหายที่เกิดขึ้น   
และผู้ให้สัญญาไม่มีสิทธิจะเรียกร้องค่าเสียหายจากผู้รับสัญญาไม่ว่ากรณีใดๆ ทั้งสิ้น และไม่มีสิทธิเรียกเงินประกันทรัพย์สินเสียหายคืน

ข้อ 10. ผู้ให้สัญญามีหน้าที่ในการดูแลรักษา และซ่อมแซมพื้นที่บริการ ให้สะอาดเรียบร้อย  
อยู่เสมอเสมือนวิญญูชนจะพึงสงวนรักษาทรัพย์สินของตนเองโดยทุนทรัพย์ของผู้ให้สัญญาเอง และถ้ามีสิ่งชำรุด บกพร่อง เสียหาย ผู้ให้สัญญาจะต้องรับผิดชอบชดใช้ค่าเสียหายให้แก่ผู้รับสัญญาจนครบถ้วน

หากผู้ให้สัญญาไม่ปฏิบัติหน้าที่ในการดูรักษาและซ่อมแซมพื้นที่ให้ใช้ตามที่กำหนดในวรรคแรกและผู้รับสัญญาได้บอกกล่าวภายใน 7 วัน แล้วนั้น ผู้รับสัญญามีสิทธิเข้าจัดการซ่อมแซมเอง โดยผู้ให้สัญญา  
ตกลงยินยอมออกค่าใช้จ่ายในการนั้นทั้งสิ้น

ข้อ 11. ผู้ให้สัญญาจะไม่ทำการต่อเติม ดัดแปลง หรือตกแต่งพื้นที่บริการ ไม่ว่าจะทั้งหมดหรือเพียงบางส่วน เว้นแต่ได้รับความยินยอมเป็นลายลักษณ์อักษรจากผู้รับสัญญาก่อน

หากผู้ให้สัญญาได้กระทำการไปโดยไม่ได้รับความยินยอมจากผู้รับสัญญา ผู้รับสัญญาจะเรียกให้ผู้ให้สัญญารื้อถอนการต่อเติม ดัดแปลง หรือตกแต่งพื้นที่ให้ใช้ให้กลับคืนสู่สภาพเดิมด้วยค่าใช้จ่ายของผู้ให้สัญญา รวมถึงเรียกให้ชดใช้ในค่าเสียหายอันเกิดจากการดัดแปลง ต่อเติม รื้อถอน หรือเปลี่ยนแปลงนั้นก็ได้

บรรดาทรัพย์สิน สิ่งก่อสร้าง หรือสิ่งอื่นใดที่ผู้ให้สัญญาได้ทำขึ้น หรือจัดหามาเพื่อประกอบกิจการตามสัญญานี้ ที่มีลักษณะติดตรึงตราอยู่กับอาคารของผู้รับสัญญา ไม่ว่าจะโดยได้รับความยินยอมจากผู้รับสัญญาหรือไม่ก็ตาม เมื่อสิ้นสุดสัญญานี้แล้ว ผู้ให้สัญญายอมยกกรรมสิทธิ์ในทรัพย์สิน สิ่งก่อสร้าง หรือสิ่งอื่นใดนั้นให้ผู้รับสัญญาทั้งสิ้น โดยผู้ให้สัญญาจะไม่เรียกร้องค่าใช้จ่ายหรือค่าเสียหายอย่างใดๆ จากผู้รับสัญญา

หน้าที่.....

ข้อ 12. ผู้ให้สัญญาต้องไม่กระทำ หรือยินยอมให้ผู้ใดกระทำสิ่งที่ผิดกฎหมายในบริเวณพื้นที่บริการ หรือกระทำการอย่างใดอันเป็นการก่อความเดือนร้อนรำคาญแก่ผู้อื่น นอกจากนี้ผู้ให้สัญญาจะไม่โอนสิทธิการใช้พื้นที่ หรือให้เช่าช่วงแก่บุคคลอื่น ไม่ว่าจะโดยชัดแจ้งหรือโดยปริยาย เว้นแต่ได้รับความยินยอมเป็นลายลักษณ์อักษรจากผู้รับสัญญา

ข้อ 13. ในกรณีที่ผู้ให้สัญญามีความประสงค์ที่จะนำพื้นที่บริการ ออกให้บริษัทย่อยหรือ  
บริษัทในเครือของผู้ให้สัญญา ทำการใช้ประโยชน์ ผู้ให้สัญญาจะต้องแจ้งเป็นลายลักษณ์อักษรให้ผู้รับสัญญาทราบและยินยอมเป็นลายลักษณ์อักษรก่อนการเข้าใช้พื้นที่ดังกล่าว

ข้อ 14. ผู้ให้สัญญาต้องปฏิบัติตามระเบียบ กฎเกณฑ์ ข้อกำหนด และข้อบังคับที่ผู้รับสัญญาประกาศใช้บังคับแก่ผู้ให้สัญญา ไม่ว่าขณะนี้หรือในภายหน้ารวมทั้งข้อแก้ไขเพิ่มเติมของระเบียบกฎเกณฑ์ ข้อกำหนด และข้อบังคับดังกล่าวที่ผู้รับสัญญากำหนดอย่างเคร่งครัด ทั้งนี้ หากมีความเสียหายใดอันเกิดจากการกระทำหรืองดเว้นการกระทำของผู้ให้สัญญา ผู้ให้สัญญาจะต้องรับผิดในความเสียหายที่เกิดขึ้นแต่เพียงผู้เดียว

ข้อ 15. การใช้สัญลักษณ์ เครื่องหมาย รวมถึงข้อความ อันมีความหมายถึงมหาวิทยาลัยเทคโนโลยีพระจอมเกล้าพระนครเหนือ จะต้องได้รับอนุญาตเป็นลายลักษณ์อักษรก่อนจึงจะสามารถใช้ได้

ข้อ 16. ผู้รับสัญญา หรือผู้แทนมีสิทธิเข้าไปตรวจพื้นที่บริการ สิ่งที่ติดตรึงตรา สิ่งที่ตกแต่ง เครื่องประกอบ หรืออุปกรณ์ทั้งปวงในพื้นที่ดังกล่าวได้ตลอดเวลา ผู้ให้สัญญา ลูกจ้างและบริวารของผู้ให้สัญญาจะต้องอำนวยความสะดวกให้แก่ผู้รับสัญญาหรือผู้แทนในการเข้าตรวจพื้นที่บริการ

ข้อ 17. หากผู้ให้สัญญาไม่ประสงค์จะใช้พื้นที่บริการ ให้ครบตามระยะเวลาที่กำหนดของสัญญา ผู้ให้สัญญาอาจบอกเลิกสัญญาได้ แต่การบอกเลิกสัญญาก่อนกำหนดเวลานั้น ผู้ให้สัญญาต้องแจ้งให้ผู้รับสัญญาทราบล่วงหน้าเป็นลายลักษณ์อักษรไม่น้อยกว่า 30 วัน และยินยอมให้ผู้รับสัญญา ริบเงินประกันทรัพย์สินเสียหายเพื่อทดแทนความเสียหายอันเกิดจากการบอกเลิกสัญญาได้

ข้อ 18. กรณีที่ผู้รับสัญญามีความจำเป็นต้องใช้พื้นที่บริการ เพื่อให้เป็นไปตามวัตถุประสงค์  
ของมหาวิทยาลัย ผู้รับสัญญามีสิทธิบอกเลิกสัญญาได้ โดยจะต้องมีหนังสือบอกกล่าวล่วงหน้าแก่ผู้ให้สัญญา   
เป็นเวลาไม่น้อยกว่า 60 วัน

ข้อ 19. เงินประกันทรัพย์สินเสียหายที่วางไว้ตามข้อ 4 จะคืนให้แก่ผู้ให้สัญญาโดยไม่มีดอกเบี้ย เมื่อสัญญาสิ้นสุดลงโดยผู้ให้สัญญาปฏิบัติครบตามสัญญานี้ และย้ายออกจากพื้นที่บริการ โดยมิได้ทำผิดสัญญาข้อหนึ่งข้อใด หรือไม่มีหนี้สินค้างชำระแก่ผู้รับสัญญาหรือไม่มีสิ่งของใดๆ ภายในพื้นที่บริการ ชำรุดเสียหาย หรือแตกหักบุบสลาย โดยผู้ให้สัญญายินยอมให้ผู้รับสัญญาหักเงินประกันทรัพย์สินเสียหายเพื่อชดใช้  
ความเสียหายที่เกิดขึ้นได้

กรณีที่เงินประกันทรัพย์สินเสียหายมีไม่พอต่อความเสียหายดังกล่าว เงินจำนวนส่วนที่ขาดนี้ ผู้ให้สัญญา ต้องรับผิดชอบชำระแก่ผู้รับสัญญาจนครบถ้วน

หน้าที่.....

ข้อ 20. หากผู้ให้สัญญาผิดสัญญาข้อใดข้อหนึ่งในสัญญานี้ก็ดี ผู้รับสัญญามีสิทธิบอกเลิกสัญญาให้ใช้พื้นที่นี้ และริบเงินประกันทรัพย์สินเสียหายทั้งหมดได้ทันที ทั้งนี้ การส่งคำบอกกล่าวหรือหนังสือติดต่อทั้งปวงแก่ผู้ให้สัญญา การส่งหมายศาล หรือปิดหมายศาลก็ดี หากได้ส่งหรือปิดไว้ที่พื้นที่บริการ ตามสัญญานี้แล้ว   
ให้ถือว่าเป็นการส่งหรือปิดที่ชอบด้วยกฎหมายแล้ว

ข้อ 21. เมื่อสัญญานี้ระงับสิ้นลงไม่ว่าเพราะเหตุใดๆ ผู้ให้สัญญาต้องขนย้ายทรัพย์สิน  
และบริวารของผู้ให้สัญญาออกไปจากพื้นที่บริการ ภายในกำหนดเวลา 30 วัน นับแต่วันที่สัญญาสิ้นสุดลง   
แล้วส่งมอบพื้นที่บริการ ในสภาพที่เรียบร้อยคืนแก่ผู้รับสัญญาทันที โดยผู้ให้สัญญาจะเรียกร้องค่าขนย้ายหรือค่าใช้จ่ายประการใดๆ จากผู้รับสัญญาอีกไม่ได้ หากผู้ให้สัญญาไม่ปฏิบัติ ผู้ให้สัญญายอมให้ผู้รับสัญญาริบเงินประกันทรัพย์สินเสียหายทั้งหมดที่ผู้ให้สัญญาได้วางประกันไว้ตามสัญญาข้อ 4 และยอมให้ทรัพย์สิน  
ของผู้ให้สัญญาที่อยู่ภายในพื้นที่บริการ ตกเป็นกรรมสิทธิ์ของผู้รับสัญญาทันทีที่ครบกำหนดเวลาดังกล่าว   
โดยผู้รับสัญญาไม่ต้องจ่ายเงินเป็นค่าตอบแทนสำหรับราคาของทรัพย์สินดังกล่าว กับทั้งให้ผู้รับสัญญามีสิทธิเข้ายึดครอบครองพื้นที่บริการคืน ทั้งนี้ ผู้รับสัญญามีสิทธิใส่กุญแจปิดล็อคประตูทางเข้า – ออก  
ของพื้นที่บริการ หรือทำการงัดกุญแจหรือสิ่งกีดขวางใด เพื่อเข้าไปขนย้ายทรัพย์สิน และมีสิทธิห้ามผู้ให้สัญญาหรือบริวารของผู้ให้สัญญาเข้าเกี่ยวข้องกับพื้นที่บริการอีกต่อไป

ข้อ 22. ผู้ให้สัญญายินดีให้ความร่วมมือด้านการพัฒนาการเรียนการสอน งานวิจัย  
และพัฒนาเพื่อให้เป็นประโยชน์ต่ออาจารย์และนักศึกษาของมหาวิทยาลัยเทคโนโลยีพระจอมเกล้าพระนครเหนือ

ข้อ 23. เอกสารแนบท้ายสัญญาฉบับนี้ ให้ถือว่าเป็นส่วนหนึ่งของสัญญาฉบับนี้

ความในเอกสารแนบท้ายสัญญาที่ขัดหรือแย้งกับข้อความในสัญญานี้ ให้ใช้ข้อความในสัญญานี้บังคับ

สัญญาฉบับนี้ทำขึ้นไว้ 2 ฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความทั้งหมดในสัญญาโดยตลอดแล้ว เห็นว่าถูกต้องตามเจตนาและความประสงค์ทุกประการแล้ว จึงลงลายมือชื่อและประทับตรา (ถ้ามี) เป็นสำคัญไว้ต่อหน้าพยาน คู่สัญญาต่างเก็บรักษาไว้ฝ่ายละ 1 ฉบับ

ลงชื่อ ........................................................... ผู้รับสัญญา ลงชื่อ..................................................ผู้ให้สัญญา

(............................................) (............................................)

อธิการบดี

ลงชื่อ.................................................................พยาน ลงชื่อ..................................................พยาน

(............................................) (.........................................)

**วิธีปฏิบัติเกี่ยวกับสัญญาให้ใช้พื้นที่**

1. ให้ระบุเลขที่สัญญา

2. ให้ระบุสถานที่ที่ใช้สำหรับการลงนามสัญญา

3. ให้ระบุชื่อของอธิการบดี หรือชื่อหัวหน้าส่วนงานที่มีอำนาจในการลงนามสัญญา หรือผู้ที่ได้รับมอบอำนาจ

4. ให้ระบุตำแหน่ง ได้แก่ อธิการบดี หรือตำแหน่งของผู้ที่ได้รับมอบอำนาจ

5. ให้ระบุชื่อคำสั่งแต่งตั้งอธิการบดี หรือระบุหนังสือมอบอำนาจและวันที่ที่ทำการมอบอำนาจ กรณีมีการมอบอำนาจให้ลงนามแทน เช่น ตามหนังสือมอบอำนาจ ฉบับลงวันที่..... เป็นต้น

6. ให้ระบุชื่อของหน่วยงานภาคเอกชนที่เป็นนิติบุคคลนั้น

7. ให้ระบุชื่อผู้มีอำนาจในการลงนามสัญญาของหน่วยงานภาคเอกชนที่เป็นนิติบุคคล หรือผู้ที่ได้รับมอบอำนาจ

8. ให้ระบุตำแหน่งของผู้มีอำนาจในการลงนามสัญญาของหน่วยงานภาคเอกชนที่เป็นนิติบุคคลนั้น หรือผู้ที่ได้รับมอบอำนาจ เช่น นาย ก. ตำแหน่งกรรมการผู้จัดการบริษัท.......... หรือ นาย ข. ผู้ได้รับมอบอำนาจจากบริษัท.......... เป็นต้น

\*\*\*ข้อ 3-4 รายละเอียดที่ต้องระบุให้เป็นไปตามเงื่อนไข ซึ่งกำหนดไว้ตามคำสั่ง มติ ระเบียบ ประกาศ หรือข้อบังคับของมหาวิทยาลัยที่เกี่ยวข้อง